
De aproape o mie de ani, imaginea livrescă a 
Transilvaniei, precum și realitatea demografică propriu-zisă, 
este cea a unui mozaic etnic şi confesional. Alături de români, 
populația nu doar cea mai veche dar si cea mai numeroasă 
a provinciei, s-au așezat de-a lungul secolelor și au trăit - 
uneori împreună, alteori paralel - multe alte neamuri: maghiari, 
germani, sârbi, evrei, romi, slovaci, bulgari, armeni, ruteni, 
cehi ş.a. Începînd cu perioada statistică, respectiv cu mijlocul 
secolului al XIX-lea, românii dar si aceste etnii au fost 
periodic recenzate pentru ca autoritățile să cunoască exact 
potențialul uman al provinciei. În comunicarea de faţă ne 
vom opri doar asupra evoluției demografice a romilor din 
fostul Mare Principat Transilvania în a doua jumătate a 
secolului al XIX-lea (consideratiile noastre nu au în vedere 
Banatul, Crișana și Maramureșul). 

Prezența acestei populații continuă să rețină atenția nu 
numai a istoricilor, etnografilor, filologilor, dar și a 
politicienilor și a autorităţilor. Colaborau la menţinerea unui 
asemenea interes mai mulţi factori printre care amintim: 
problema încă destul de controversată la acea vreme a originii 
si sosirii romilor în Europa, respectiv în Ungaria si 
Transilvania, modul lor de viață, relaţiile cu băștinașii etc. 
În primul deceniu după revoluţia de la 1848- 1849, în 

condiţiile centralismului din perioada neoabsolutistă, s-au 
consemnat câteva inițiative polițienești împotriva romilor, dar 
si tentative - particulare și locale - prin care se urmărea 
“civilizarea” acestei populaţii si o integrare cât mai deplină 
în societatea transilvăneană!. După realizarea dualismului 
austro-ungar în 1867, autoritățile de la Budapesta au luat o 
serie de măsuri legislative și polițienești, adeseori cu caracter 
punitiv la adresa romilor: combaterea vagabondajului și 
limitarea circulaţiei șetrelor, interzicerea cerșitului și întărirea 
ordinii publice în fața delictelor diverse comise de membrii 
acestei comunități etnice. Așa cum au sesizat specialiștii, 
politica față de romi a fost în comitate și în general la nivelul 
țării una represivă”. 

Factorul cantitativ a fost un element deloc neglijabil 
care a impus, mai ales la sfârșitul secolului al XIX-lea 
investigarea atentă a problemei romilor, datorită ponderii lor 
în ansamblul populaţiei Transilvaniei prin situarea acestei 
minorităţi pe locul 4 în cadrul componenţei etnice a provinciei. 
Astfel, la mijlocul secolului al XIX-lea, cu ocazia 
recensământului efectuat în anii 1850-1851, numărul romilor 
din Transilvania a fost de 78.884, reprezentând 3,82% din 
totalul populaţiei, după români care constituiau 59,4%, 
maghiari 26% și germani 9,3% (ne referim aici, așa cum am 
mai precizat, doar la teritoriul Marelui Principat Transilvania). 

Trebuie să menționăm faptul că romii apar ca etnie 
distinctă în rubricile recensământului realizat de către 
autoritățile administrative habsburgice. Fiecare individ era 
liber să-și declare naționalitatea așa cum rezultă din 
instrucțiunile oficiale difuzate recenzorilor și dregătoriilor 
locale: “In rubrica Nationalitate trebue să se pue naționalitatea 
fiecărei persoane din patrie, tinä-se cea mai mare parte din 
sat de aceea sau ba. De temeiul înscrierii năciunălităţii la 

cei maioreni (majori-IB) are a sta propria lor arătare, iară 
la minoreni (minori-IB) naciunalitatea părinților săi. Pozitiunea 
se face numai cu o vorbă, spre esem(plu) românu, unguru, 
sasu, armeanu, italian, boemu (romi-în epocă se utiliza 
frecvent acest termen de boemi pentru a-i desemna pe 
membrii acestei etnii-IB) si(I) alltele)”*. Acest recensămât 
permite cunoașterea numărului de romi pentru fiecare localitate 
din provincie, remarcându-se sate fără nici un rom si altele 
cu un număr semnificativ de locuitori aparţinând acestei etnii. 
Deoarece recensământul din 1850-1851 s-a desfăşurat în 
cadrul administrativ teritorial instaurat după revoluţie, cel a 
5 districte militare cu mai multe zeci de circumscripții și 
cercuri, vom prezenta numărul romilor din Transilvania 
conform organizării administrativ teritoriale actuale, luând în 
considerare doar acele judeţe actuale care au făcut parte 
integral la 1850-1851 din fostul Principat Transilvania: Alba, 
Bistriţa Năsăud, Brașov, Cluj, Covasna, Harghita, Hunedoara, 
Mureș, Sălaj, Sibiu. 

Cei mai multi romi trăiau la 1850-1851 pe teritoriul 
actualului judet Mureş (16.247), ei reprezentând 6% din 
populația totală a judetului. Deși în judeţul Sibiu erau 
numeric mai puţini, doar 14.477, proporția romilor la mijlocul - 
secolului al XIX-lea era de 6,63%. Urmau apoi Brașovul cu 
10.019 (5,04%), Alba 8.645 (3,61%), Cluj 8.189 (3,43%) etc. 
(vezi Anexa I). Se remarcă o concentrare mai mare a acestei 
comunităţi în zona sudică a Transilvaniei, de unde se 
deschide o linie de continuitate prin Câmpia Transilvaniei 
spre județele din centrul si nordul provinciei unde însă 
ponderea romilor nu mai este așa de mare. Începând cu 
sfârșitul secolului al XVIII-lea și în primele decenii ale 
secolului al XIX-lea, autorităţile s-au preocupat să-i 
sedentarizeze pe romii nomazi, aşa se explică de ce la 

recensământul din 1850-1851 existau în Transilvania mai 
puţin de o treime de localități în care nu se aflau nici un 
rom. Aceștia au devenit în prima jumătate a secolului al XIX- 
lea o “componentă a peisajului uman al așezărilor 
transilvănene. S-a produs o distribuire a ţiganilor în întreaga 
țară, în toate zonele și în aproape toate așezările, indiferent 
care era etnia preponderentă: '5. În ceea ce privește răspândirea 
romilor în mediul rural si urban, constatăm o prezență 
modestă în orașele mari (fostele oraşe libere regești), de cele 
mai multe ori romii fiind localizati in suburbii si satele 
învecinate. Astfel, în Cluj-Napoca ponderea romilor. a fost 
de 2,7%, în Braşov de 3,1%, Târgu Mureș 3 „1%, Bistriţa 
3,15%, Sibiu 3, 63% etc. În unele oraşe mai mici s-au întâlnit 
situații în care ponderea romilor era ceva mai mare, de 
exemplu în Dumbrăveni 13,35%, Făgăraș 8,04%, Beclean 
10,93%. Nici în mediul rural distribuţia romilor nu era 
uniformă. Dincolo de faptul că în aproape opt sute dintre 
unitățile de habitat rural (din cele 2.605 sate și 49 de predii 
înregistrate lä 1850-1851) nu s-a consemnat nici un rom, 
existau sate cu o pondere foarte scăzută a acestei comunități 
(între 0,1-5%), dar si localități unde romii reprezentau circa 
un sfert din totalul populației așezării: Nou (com. Roşia, jud. 
Sibiu) cu 30,3%, Albești (jud.Mureș) cu 23,8%, Bahnea 
(gud.Mureș) 23,93%, Rugäsesti (com. Cäseiu, jud. Cluj) 
22,24%, Hosman (com. Nocrich, jud. Sibiu) 22%, Sänpetru 
de Cämpie (jud. Mures) 21,97%, Arcalia (jud. Bistrita 
Näsäud) 19,67% s.a.m.d.° 

O situaţie demografică exactă a romilor din Transilvania 
nu mai avem până la sfârșitul secolului al XIX-lea, deoarece 
în rubricile recesământurilor din 1857,1869-1870, 1880 și 
1890 ei nu au mai figurat ca etnie distinctă. Abia în ultimul 
deceniu al secolului al XIX-lea s-a realizat o nouă evidență 

a acestei etnii. Cu prilejul recensământului din 1893, efectuat 
de către autoritățile maghiare special pentru această comunitate 
etnică, numărul romilor din Transilvania a fost de 105.034, 
reprezentând 4,67% din totalul populaţiei recenzate la 1890. 
De remarcat că în întreaga Ungarie romii reprezentau abia 
1,80% din populatia înregistrată la 1890, deci Transilvania 
era una dintre provinciile cu o densitate mai mare a acestei 
comunități. comparativ cu alte zone*. Menţionăm că numărul 
romilor enuntat anterior se referă doar la teritoriul fostului 
Principat Transilvania, care după încheierea dualismului a 
fost reorganizat în mare în cele 15 comitate care compuneau 
în epocă ceea ce era denumit în publicaţiile statistice 
Királyhágontúl sau Erdély. În cele ce urmează ne propunem : 
să realizăm o evaluare cantitativă și calitativă a recensământului 
romilor din 1893, după știința noastră unicul de o asemenea 
factură realizat înainte de Primul Război Mondial în Ungaria. 
El a fost conceput si organizat la solicitatea Ministerului de 
Interne de către Institutul Central de Statistică din Budapesta 
si s-a desfäsurat cu concursul autoritätilor administrative 
locale, inregisträndu-se doar populatia romä existentä la 31 
ianuarie 1893. Precizäm că au fost recenzați atât cei ce s- 
au declarat ei înșiși romi, cât și cei consideraţi de către 
autorități și opinia publică din localitate ca aparţinând acestei 
etnii. Scopul recensământului era cunoașterea exactă a 
numărului și situaţiei romilor din Ungaria pentru a se putea 
elabora o politică adecvată în vederea limitării vagabondajului, 
a sedentarizării romilor încă nomazi și a integrării lor cât 
mai firesc în structurile de civilizaţie locale”. 
Așa cum am mai arătat anterior, numărul romilor din 
cele 15 comitate ardelene a fost de 105.034 (vezi Anexa II), 
reprezentând 4,67% din totalul populaţiei, în timp ce în toată 
Ungaria (cu excepția Croaţiei) numărul lor a fost de 274.940 

(1,80%)! Apare evidentă ponderea mai mare pe care au 
avut-o romii în ansamblul populaţiei Transilvaniei comparativ 
cu restul Ungariei dualiste. Scopul materialului de față nu 
este de a explica aceste diferenţe; dealtfel, romii s-au așezat 
în acele teritorii unde organele administrative locale i-au 
şicanat mai puţin, unde proprietarii de moșii aveau mai multă 
nevoie si de munca lor, unde populaţia a fost în general mai 
tolerantă. De aici, diferențele specifice între cum au privit 
fiecare comitat sau comună în parte pe romi!!. Revenind la 
numărul total al romilor ardeleni (105.034), dintre acestia un 
număr de 97.235 au fost romi stabili (reprezentând 92,6%), 
5.925 au fost romi ce rezidau pentru o perioadă mai lungă 
într-o anumită localitate (5,6%), iar 1.874 erau romi călători, 
vagabonzi sau, cum li s-a mai spus în epocă, setrari 
(reprezentând 1,8% din totalul populației rome). Conform 
statisticilor, la o saträ reveneau în medie 8 persoane la 
sfârşitul secolului al XIX-lea'?. Intenţia noastră este de a 
analiza în acest material doar componentele demografice 
calitative ale romilor stabili, deoarece aceştia erau cei mai 
apropiați de modul de viaţă și statutul populaţiei majoritare. 

Înainte de toate, trebuie enunțată extinderea spaţială a 
romilor stabili. Prezenţa lor la 1893 a fost înregistrată într- 
un număr de 1.959 de localităţi, reprezentând 82,5% din 
totalul așezărilor ardelene. Celelalte localităţi fără romi stabili 
erau distribuite aproximativ egal în funcţie de condiţiile 
geografice, neexistând diferențe mari între zonele de munte, 
deal sau câmpie. Proporția cea mai mare de romi s-a întâlnit 
în comitatele Târnava Mare (9,97%) si Târnava Mică (6,74%), 
în schimb cea mai redusă în comitatele Solnoc Dăbâca 
(2,37%) și Ciuc (2,05%). Se poate observa că romii s-au 
stabilit în așezările transilvănene fără a ţine seama, cu 
predilecție, de preponderența vreunei etnii în localitatea sau 

zona respectivă. 

Romii stabili au fost consemnați deopotrivă în mediul 
rural şi urban, așa cum s-a remarcat și ia 1850-1851. Astfel, 
între orașele cu consiliu care erau in general așezări urbane 
mai modeste, proporţia cea mai mare s-a întâlnit la Vințu 
de Sus (Unirea), respectiv de 12,2%; apoi o prezență medie 
regăsim la Haţeg (10,5%), Dumbrăveni (10,3%), Cojocna 
(8,3%) etc. O pondere mai mică s-a întâlnit în orașele mari 
cu statut de municipiu: Târgu Mureș (3,7%), Cluj (2,5%) etc. 
În general, în orașele mari, prezența romilor a fost semnalată 
mai târziu, fiind mai greu tolerati de către autorităţi si de 

restul populaţiei orășenești. Pe de altă parte, nici romii, prin 

îndeletnicirile lor specifice, nu aveau foarte multe posibilități 
de a-și asigura existenta într-un asemenea mediu. În ultimele 
decenii ale secolului al XIX- lea, concurența produselor 
industriale din orașe a influențat situaţia romilor eliminând 
treptat mestesugurile lor tradiționale și pauperizändu-i într- 
o foarte mare măsură". 

Din cele 1.959 de localități ardelene cu romi stabili, 
într-un număr de 646 (reprezentând 33%), romii au locuit 
cu totul separat de restul locuitorilor, în spaţiul de la 
marginea satelor. Încă din a doua jumătate a secolului al 
XVIII-lea, politica absolutismului luminat promovată si în 
Transilvania de către Maria Tereza și Iosif al II-lea a încercat 
să limiteze vagabondajul romilor și să-i menţină în așezări 
stabile'*. Romilor li s-a permis să-și facă bordeie si case în 
apropierea satelor, inclusiv să posede pământ. S-a ajuns astfel 
la 1893 ca un număr de 2.040 romi să deţină grădini cu o 
suprafață de 261 iugăre, ceea ce nu era foarte mult dar 
evidenția dorința reprezentanţilor acestei etnii de a se integra 
în comunităţile în care trăiau și de a dobândi același statut 
și mod de viaţă cu populaţia majoritară. 

Într-un număr de 1.095 de localități cu romi stabili 
(55,9%), membrii acestei etnii au trăit amestecați cu ceilalți 
săteni, iar într-un număr de 218 aşezări (11, 1%) casele 
romilor au fost situate atât la periferie cât si amestecate 
printre locuințele populaţiei majoritare. Așezarea romilor în 
interiorul satelor s-a făcut, de cele mai multe ori, abia în 
a doua jumătate a secolului al XIX-lea prin imigrare, iar 
locuinţele lor se apropiau cel mai bine de ale celorlalţi săteni. 
Numeroşi romi au locuit în case construite fie din piatră, 
lemn sau chirpici (aproximativ 71% din totalul celor stabili). 
Un număr de 25.821 romi trăiau în bordeie și cocioabe 
(26,5%), 1.662 se adăposteau în bordeie subpământene și 
vizuini (1,7%) și doar 622 mai trăiau încă în corturi (0,7%). 
Majoritatea izvoarelor istorice lasă să se înțeleagă faptul că, 
în general, coabitarea dintre romi și ceilalți locuitori ai satelor 
a fost pașnică. Fiind stabili, contactul romilor cu populaţia 
majoritară s-a permanentizat, favorizând integrarea acestei 
minorităţi în viața colectivă a așezărilor. Cu toate acestea, 
nu o dată, prezenţa unor romi într-unul sau altul din satele 
ardelene se făcea simțită prin manifestări ce distonau cu 
comportamentul general acceptat de către comunitate (furturi 
şi alte mici “găinării”, betii finalizate cu certuri și bătăi cu 
cuțitul etc.). Astfel, în aproximativ 72,3% din localităţi, romii 
au avut un comportament apreciat de către autorități drept 
corect, și care nu a atras oprobiul celorlalţi locuitori. În 25,4 
din sate, romii s-au purtat suportabil, în timp ce în 2,3% 
din localități ei s-au remarcat printr-un comportament de-a 


dreptul scandalos. Abaterile romilor de la viața de fiecare 


zi au variat de la sat la sat, de la indivizi la indivizi. Uneori, 


faptele reprobabile ale romilor au fost sancţionate de către 


comunitate în termeni foarte duri (așa cum s-a întâmplat ceva 
mai târziu în satul Sant, județul Bistriţa Năsăud, când romii, 

datorită modului lor de viaţă, au fost obligați să-și părăsească 
toate locuinţele din interiorul satului și să se aşeze la 
marginea localitätii'®. 

În continuare, vom încerca să analizăm comparativ 
structura pe grupe de vârstă a romilor stabili și a întregii 
populații a Transilvaniei (vom utiliza pentru comparații 
datele extrase din recensământul general al populației efectuat 
în Ungaria în anul 1890'°: 


Populația totală 
a Transilvania la 1890 


| Vârstă T Romi stabili la. 1893 


0-14 ani 
15-60 ani 
peste 60ani 


37,4% 
55,1% 
7,5% 


35,9% 
56% 
8,1% 


Deosebiri frapante nu au existat între romii stabili și 
populaţia totală a Transilvaniei, consecință logică a tendințelor 
de integrare treptată a celor dintâi în modul de viață al 
populației majoritate. Proporția mai mare a copiilor la romi 
(categoria de vârstă 0-14 ani) se explică în parte printr-o 
natalitate mai ridicată a romilor, în condițiile în care și 
mortalitatea infantilă era mai ridicată la aceștia. Se realiza 
astfel un echilibru între pierderile suferite de romi la această 
categorie de vârstă prin numărul sporit de nașteri. În schimb, 
la grupele adulți (15-60 ani) si bătrâni (peste 60 ani), s-a 
constatat o ușoară superioritate în favoarea populaţiei totale 
a provinciei față de aceleași grupe de vârstă de la romi (îşi 
spunea cuvântul nivelul de trai mai bun, viața cumpätatä, 
îngrijirea sănătății etc). 

Dacă la repartiţia pe grupe de vârstă situaţia a fost 

aproape identică, diferențe mai vizibile au apărut însă la 
starea civilă a romilor adulți comparativ cu cea a populaţiei 
adulte a întregii Transilvanii: 


T a aia 
| Starea civilä | Romi stabili Pop.totalä a 
la 1893 Transilvaniei la 1890 


Necäsätoriti | 17,5% 20,2% 
| | 55,3% 


a 


Cäsätoriti 69,2% 
Cäsätoriti nelegal 17,6% - | 
Văduvi | 8,8% 10,4% A 

În primul rând se remarcă ponderea mai scăzută a 
romilor necăsătoriți. Era binecunoscută în epocă labilitatea 
cu care romii încheiau (sau desfăceau) între ei căsătorii legale 
ori concubinaje, și acestea încă de la o vârstă relativ scăzută. 
Discrepante s-au observat și la proporţia cäsätoritilor legali, 
unde diferenţa a fost de 14% în favoarea populaţiei adulte 
din toată Transilvania. Dacă adăugăm însă la proportia 
romilor căsătoriţi legal si pe cea a cäsätoritilor nelegitim 
(adică a perechilor care trăiau în concubinaj), atunci proporția 
perechilor de romi ce trăiau împreună - legal dar și în 
concubinaj - o depășește pe cea a populaţiei majoritare. Se 
confirmă astfel asertiunile anterioare referitoare la precocitatea 
vieţii matrimoniale la romi. De asemenea, și proporția mai 
scăzută a văduviei între romi trădează aceeaşi propensiune 
a acestora pentru întemeierea de cupluri familiale (fie și 
pentru o durată de timp mai redusă). Deși numărul divortatilor 
legal este modest atât la romi cât și în ansamblul populaţiei 
totale din provincie (excepție fac sașii a căror religie era mai 
permisivă și mai simplă administrativ), totuși ponderea la 
romi a acestui segment din populaţia adultă este inferioară 

comparativ cu restul populaţiei. A contribuit decisiv la 
aceasta situația materială precară a celor mai mulți membri 
ai acestei etnii aflați în imposibilitate de a-și plăti taxele 
pentru divorţ (ca dealtfel și pentru căsătorie, ceea ce explică 
parțial și numărul ridicat de concubinaje'”). Interesant ni se 
pare faptul că atât la romi cât și la populaţia totală din 
provincie proporția bărbaţilor väduvi este mult mai mică (de 
aproape 2-3 ori) decât a femeilor văduve. Fenomenul s-a 
regăsit în epocă pe coordonate similare în întreaga Transilvanie, 
la toate etniile, dar si în alte spaţii europene, demonstrând 
“conservatorismul”, reticenta comunităților fată de recăsătorirea 
văduvelor, paralel cu o toleranţă sporită față de recăsătorirea 
väduvilor'*. 

O diferență frapantä am remarcat în ceea ce priveşte 
gradul de instrucție al romilor adulţi si al populaţiei totale 
a provinciei: 


Nivelul de Romi stabili la 1893 Populaţia totală 
instruire a Transilvaniei la 
1890 


Știu citi-scrie 4,23% 32,87% 
Știu citi 0,27% 2,06% 
Nu știu citi-scrie 94,80% 65,07% 
Nu pot discerne 0,70% - 


În timp ce aproximativ o treime din populaţia adultă 
a Transilvaniei a ieșit din stadiul de analfabet, având 
cunoștințe elementare de scris și citit, între romii stabili doar 
4,2% sunt capabili să uzeze de aceste două deprinderi 
intelectuale. Firesc, proporția romilor analfabeți a fost de 
circa 95%, iar a analfabetilor în cadrul întregii populaţii din 
Transilvania era de doar două treimi (mare oricum raportat 

la provinciile vestice ale monarhiei sau la alte state din apusul 
Europei). O asemenea pondere scăzută a stiutorilor de carte 
între romi a impus și o participare nesemnificativă a acestora 
în ansamblul ocupatiilor intelectuale si a profesiunilor care 
reclamau un nivel corespunzător de instrucție. 

Recensământul romilor din 1893 a operat şi o clasificare 
din punctul de vedere al limbii știute-vorbite. Astfel, un 
număr de 19.047 romi au declarat maghiara ca limbă maternă 
vorbită curent (reprezentând 19,58%), 39.460 au declarat 
romanes (tigäneasca) reprezentând 40,58%, 38.529 au declarat 
româna (39,60%) si 195 germana (0,2%). Dintre toţi romii, 
ştiau limba maghiară 32,14%, iar propria limbă romanes doar 
54,30%. Oricum, proporţia celor ce cunoșteau limba romanes 
a fost superioară fată de proporţia romilor care au declarat 
că utilizează frecvent limba romanes ca mijloc de comunicare. 
De asemenea, sporit este şi numărul romilor care știu 
ungurește, comparativ cu cei care au declarat maghiara ca 
limbă maternă vorbită. Pentru posibile corelaţii, redăm în 
continuare repartiția etnică a populației Transilvaniei, așa 
cum a rezultat în urma recensământului general din 1890: 
români 57,1%, maghiari 31,3%, germani 9%, slovaci 0,17% 
etc.!?. Mărturiile de epocă au relevat faptul că romii care 
coabitau de multă vreme într-un sat au început să uite limba 
romanes, vorbind în schimb limba majorităţii locuitorilor. 
Limba proprie continua să fie vorbită mai ales de ultimii 
stabiliți în sat, cei care reprezentau, în optica sătenilor, 
“adevărații romi %. 

Aspecte interesante sunt surprinse în tabelele ce prezintă 
ocupațiile populaţiei rome stabile din cele 15 comitate 
ardelene. Aşa cum era firesc, s-a înregistrat un număr foarte 
mare de romi care nu aveau o ocupaţie precisă, cîștigându- 
și existența din diferite munci ocazionale: 39.428 persoane. 

Aceștia au fost trecuti în categoria zilierilor din alte sectoare 
de activitate decât cel agricol. Lor li s-a adăugat si un număr 
redus de zilieri agricoli (366), precum si un număr de 4.411 
gospodari, fără a se preciza mărimea gospodăriei. Mulţi romi 
(12.439) practicau îndeletnicirile meșteșugărești, casnice, 
ceea ce corespundea prezenţei lor preponderent în mediul 
rural unde se făcea simțită nevoia unor meşteri locali. 
Predominau fierarii-covacii (4.650), dată fiind importanța 
uneltelor și a lucrarilor făurite de ei în producţia sătească. 
Urmează în continuare ca pondere romii care confectionau 
cărămidă și ciripä (1.566), lingurarii (801), căldărarii, cosarii, 
cizmarii etc., practic romii au fost reprezentaţi în număr 
variabil în toate meseriile casnice. Este cunoscută îndeobște 
aplecarea romilor înspre muzică şi dans. Recensământul din 
1893 a evidenţiat existenţa a 2.112 cäntäreti-läutari, ceea ce 
confirmă faptul că în majoritatea satelor romii erau cei care 
susțineau nunțile, horele si alte petreceri din punct de vedere 
instrumental-muzical. Numărul romilor cu ocupaţii intelectuale 
sau administrative a fost extrem de redus (33). Dintre romii 
stabili care au împlinit vârsta de 15 ani, doar 2.210 au 
declarat că nu au nici o ocupaţie. Un număr de 732 persoane 
au recunoscut că-și câștigă existența din cersit, 24 din ghicit 
în cărţi, 5 din descäntece și vrăjitorie, 19 din furt, iar 981 
au refuzat să precizeze sursa de asigurare a mijloacelor de 
existență.. 

Lucrarea de faţă nu s-a dorit o incursiune amplă în 
istoria demografică a romilor din România. Am urmărit doar 
să semnalăm situația lor numerică la mijlocul secolului al 
XIX-lea și un izvor statistic important de la sfârșitul secolului 
XIX. Recensământul romilor efectuat la 1893 pentru întreaga 
Ungarie oferă informaţii variate și despre numărul, răspândirea 
si strucura populaţiei rome de pe cuprinsul Transilvaniei 

istorice (fostul principat). Așa cum am menţionat în 
comunicare, romii au fost răspândiți în aproximativ 83% din 
localitățile ardelene, ei reprezentând 4,6% din totalul populației. 
Membrii acestei etnii au trăit atât în mediul rural cât și în 
cel urban (în special în orașele mici, târguri), însă prezenţa 
lor a fost mai vizibilă în sate. Multe caracteristici demografice 
ale romilor stabili de la sfirsitul secolului al XIX-lea par să 
fie asemănătoare cu cele ale întregii populaţii. Totuşi, unele 
diferenţe se pot sesiza în ceea ce privește starea civilă, nivelul 
de instrucţie și chiar repartizarea pe grupe de vârstă. Statistica 
de la 1893 arată că la romii ardeleni a început un proces 
lent de integrare a acestora în modul de viaţă al populaţiei 
majoritare, de eliminare treptată a tot ceea ce îi marginalizase 
până atunci. Asa cum s-a remarcat cu multă pertinentä într- 
o lucrare recentă, este evident faptul că “mai mult decât 
oricând în trecut, la sfârșitul secolului al XIX-lea s-a produs 
o apropiere a țiganilor de condiția socială și ocupationalä a 
populaţiei majoritare. Tiganii și-au pierdut mult din specificul 
lor socio-ocupational si cultural”?!. Comunicarea nostră vine 
să confirme, sperăm, afirmaţiile anterioare, mai ales în ceea 
ce-i priveşte pe romii stabili, care alcătuiau majoritatea 
zdrobitoare a acestei etnii. 


Note 
l1 - Viorel Achim, Tiganii în istoria României, București, 1998, 
p. 116 | 
2 - Ibidem 


3 - Recensämäntul din 1850. Transilvania, coord. Traian Rotariu, 
Ed. Staff, Bucuresti, 1996 p.323 - 

4 - Iosif I.Adam, loan Puscas, Izvoare de demografie istorică. 
Vol.II. Sec.al XIX-lea - 1914. Transilvania, București, 1987, p. 
147 

5 - Viorel Achim, op. cit., p. 115 sq 

6 - Datele au fost prelucrate din lucrarea Recensämäntul din 1850. 


256 


Transilvania ... 

7 - Magyarországban 1893 januâr 3 1-en végrehajtott cigänyösszeiräs 
eredmenye, in Magyar Statisztikai Közlemenyek. Uj Folyam, 9 
kötet, Budapest, 1895, tabelele sintetice 11-13 

8 - Viorel Achim, op. cit., p. 117 

9 - Ibidem 

10- Magzarorszagban 1893 január ... (în continuare, toate referirile 
noastre la numărul si compoziția populaţiei rome la 1893 au la 
bază datele din acest recensământ și nu vom mai preciza de fiecare 
dată sursa statistică) 

ll - A magyarországi ciganykerdes dokumenttumokban 1422- 
1985, szerk. Mezey Barna, Budapest, 1986, p.21 

12 - Viorel Achim, op. cit, p.117 

13 - Ibidem, p. 116 

14 - Aurel Rädutiu, Ladislau Gyemânt, Repertoriul actelor oficiale 
privind Transilvania tipărite în limba română 1701-1847, București, 
1981, p. 164; George Potra, Contributii la istoricul țiganilor din 
România, București, 1939, p.23 

15 - Aurel Boia, Integrarea ţiganilor din Sant (Năsăud) în 
comunitatea românească a satului, în Sociologie românească, Il, 
1938, nr. 7-9, p. 353 

16 - A Magyar Korona országaiban az 1891.&v elején végrehajtott 
népszámlálás eredményei, elsö rész. Általános nepleirăs, Budapest, 
1893 

17 - Aurel Boja, op. cit., p. 361 

18 - Sorina Bolovan, Ioan Bolovan, “Atitudini privind formarea 
familiei în societatea românească din nord-vestul Transilvaniei în 
a doua jumătate a sec. al XIX-lea”, în Anuarul Institului de Istorie 
si Arheologie Cluj, XXIX, 1989, p. 532; Sorina Paula Bolovan, 
Familia în satul românesc din Transilvania. A doua jumătate a 
sec. al XIX-lea si începutul sec. XX, Cluj-Napoca 1999, p. 187 
19 - loan Bolovan, Transilvania între Revolutia de la 1848 si 
Unirea din 1918. Contributii demografice, Cluj-Napoca, 2000, 
p. 197 

20 - Aurel Boia, op.cit., p. 361 

21 - Viorel Achim, op.cit., p. 119 


257 


Anexa I Distribuţia romilor din fostul Principat Transilvania 
la 1850-1851, conform organizării administrative actuale 


Judetul Populația prezentă 


Alba 239.085 
Bistriţa Năsăud 137.320 
Braşov 198.571 
Cluj 238.575 
Covasna 113.640 
Harghita 159.435 
Hunedoara 204.309 
Mureş 270.510 
Sălaj 157.951 
Sibiu 218.155 


Sursa: Recensământul din 1850. Transilvania, coord. Traian : 
Rotariu, București, 1996, p. 322-323 


N 

Anexa II Numărul şi răspândirea romilor stabili din fostul 
Principat Transilvania la 31 ianuarie 1893 


E Comitatul Populaţia [Romi stabili |Număr total |Localit. cu romi 
| | totală | ide localități 
| ! la 1890 Au 
| Numär % 
ärnava Mare | 135.312 125 123 98,4 
ärnava Micä | 101.045 | 118 114 96,6 
ibiu | 148.738 | 8.784 |5,90 88 85 96.5 
Ma Turda | 177.860 10.398|5,84| 208 187 |899 
dorhei 110.132 |; 5.353 |4,86 136 114 90,9 
istrita Năsăud; 104.737 | 4.960|4,73 98 84 85,7 
ägäras 88.217 | 4.02214.55 87. 76 87,3 
urda Arieş 150.564 | 6.275|4,16 142 121 85,2 
lba de Jos 193.072 | 7.675|3,97 |. 181 157 86,7 
luj 225.199 | 8.260|3,66 237 194 81,8 
rasov 86.777 | 3.077 13,54 24 22 91,6 
unedoara 267.895 | 7.267|2,71 432 324 75 
i 130.008 | 3.343 |2,57 
5.17312,37 


Sursa: Magyarországban 1893 január 3l-én végrehajtott 
cigányösszeirás eredménye, Budapest, 1895 

DIE RROMA AUS SIEBENBURGEN IN DER 
ZWEITEN HÄLFTE DES XIX. JH. 
STATISTISCHE UND DEMOGRAPHISCHE 
ASPEKTE 


(Zusammenfassung) 


Seit fast 1000 Jahren ist Siebenbürgen ein ethnisches und 
konfessionelles Mosaik. Neben den Rumänen liessen sich 
hier im Laufe der Jahrhunderte mehrere Ethnien nieder: 
Ungaren, Deutsche, Serben, Juden, Rroma, Slovaken, 
Bulgaren, Armener, Bulgaren, Rutener, Tschechen u.a. 
All diese Volkschaften wurden periodisch gezählt um ein 
besseres Kenntnis des menschlichen Potentials der Provinz 
zu gewären. 

Vom Ende des XIX. Jh. an, wurde den Rroma ein besonderes 
Interesse gewidmet da ihre Anzahl relative gross war (4. 
Stelle innerhalb der ethnischen Zusammensetzung der Provinz). 
Erstmals wurden sie als eigenständige Ethnie in den 
Volkszählungen aufgenommen. Somit wurden 105.034 Rroma 
im Jahre 1893 gezählt. Davon hatten 97.235 einen stabilen 
Wohnsitz, weitere 5.925 wohnten für eine längere Zeitspanne 
an derselben Stelle und 1.874 waren Wanderzigeuner. 
Die. verschiedenen Statistiken (bezüglich territorieller 
Verteilung, sozialem Status oder Schulung) weisen darauf 
hin, dass ab 1893 in Siebenbürgen der Prozess der langsamen 
Integrierung der Rroma begann. 

